*** SUOSITUSLUONNOS. FI Moninaisuudessaan yhtenäinen FI 2012/0183(NLE) - PDF
*** SUOSITUSLUONNOS. FI Moninaisuudessaan yhtenäinen FI 2012/0183(NLE)
Download "*** SUOSITUSLUONNOS. FI Moninaisuudessaan yhtenäinen FI 2012/0183(NLE) 4.9.2012"
1 EUROOPAN PARLAMENTTI Kehitysyhteistyövaliokunta 2012/0183(NLE) *** SUOSITUSLUONNOS esityksestä neuvoston päätökseksi elintarvikeapua koskevan yleissopimuksen tekemisestä Euroopan unionin puolesta (12267/2012 C7-0210/ /0183(NLE)) Kehitysyhteistyövaliokunta Esittelijä: Nirj Deva PR\ doc PE v01-00 Moninaisuudessaan yhtenäinen
2 PR_NLE-AP_art90 Menettelyjen symbolit * Kuulemismenettely *** Hyväksyntämenettely ***I Tavallinen lainsäätämisjärjestys (ensimmäinen käsittely) ***II Tavallinen lainsäätämisjärjestys (toinen käsittely) ***III Tavallinen lainsäätämisjärjestys (kolmas käsittely) (Menettely määräytyy säädösesityksessä ehdotetun oikeusperustan mukaan.) PE v /9 PR\ doc
3 SISÄLTÖ Sivu LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI.5 PERUSTELUT...6 PR\ doc 3/9 PE v01-00
5 LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI esityksestä neuvoston päätökseksi elintarvikeapua koskevan yleissopimuksen tekemisestä Euroopan unionin puolesta (12267/2012 C7-0210/ /0183(NLE)) (Hyväksyntä) Euroopan parlamentti, joka ottaa huomioon esityksen neuvoston päätökseksi (12267/2012), ottaa huomioon elintarvikeapua koskevan yleissopimuksen (liitetty neuvoston päätöstä koskevaan esitykseen), ottaa huomioon neuvoston Euroopan unionin toiminnasta tehdyn sopimuksen 214 artiklan 4 kohdan ja 218 artiklan 6 kohdan toisen alakohdan a alakohdanmukaisesti esittämän hyväksyntää koskevan pyynnön (C7-0210/2012), ottaa huomioon työjärjestyksen 81 artiklan ja 90 artiklan 7 kohdan, ottaa huomioon kehitysyhteistyövaliokunnan suosituksen (A7-0000/2012), 1. antaa hyväksyntänsä sopimuksen tekemiselle; 2. kehottaa puhemiestä välittämään parlamentin kannan neuvostolle ja komissiolle sekä jäsenvaltioiden hallituksille ja parlamenteille. PR\ doc 5/9 PE v01-00
6 PERUSTELUT Euroopan parlamenttia pyydetään antamaan hyväksyntänsä esitykselle neuvoston päätökseksi elintarvikeapua koskevan yleissopimuksen (FAC 2012) tekemisestä Euroopan unionin puolesta. Itse yleissopimuksen sisältöön ei voida esittää tarkistuksia. Hyväksyntä koskee vain neuvoston päätöstä yleissopimuksen tekemisestä sekä yleissopimuksen 12 artiklan mukaisen hyväksymiskirjan tallettamista Yhdistyneiden kansakuntien pääsihteerille. Huomautukset: Tällä hetkellä nälkä ja elintarviketurvaan liittyvät ongelmat ovat maailmanlaajuisia haasteita. Samalla, kun kuluneen vuosikymmenen aikana on saatu aikaa merkittävää kehitystä monilla aloilla, nälkää ja aliravitsemusta koskeva kehitys on pysynyt jatkuvasti heikkona. Vuonna 2010 arviolta 925 miljoonaa ihmistä eli 13,6 prosenttia maailman väestöstä ei saanut tarpeeksi ravintoa huolimatta tuloihin perustuvan köyhyyden vähenemisestä monilla alueilla. 98 prosenttia maailman aliravituista ihmisistä asuu kehitysmaissa prosenttia heistä on naisia 2. Aliravitsemus on syynä yli kolmannekseen lasten kuolemista eli arviolta 2,6 miljoonaan vuosittaiseen kuolemantapaukseen. Lähes joka viides alle viisivuotias kehitysmaissa asuva lapsi on alipainoinen. Pitkän aikavälin aliravitsemus on estänyt miljoonien lasten kasvua (lapset ovat ikäisekseen pieniä) ja heikentänyt heidän älyllistä ja fyysistä kasvuaan 3. Koko maailmassa yhä suurempi määrä ihmisiä joutuu kokemaan erilaisia katastrofeja maailman ilmastonmuutoksen seurauksena. Elintarvikeapua koskeva yleissopimus 2012 vastaa EU:n jatkuvaa pyrkimystä vähentää köyhyyttä ja poistaa nälkä koko maailmasta vuosituhannen kehitystavoitteiden yhteydessä. On selvästi olemassa jatkuva tarve saada kansainvälisen ja oikeudellisesti sitova kehys, joka määrittää ja sisältää sitoumuksia ja välineitä, joiden avulla kehitysmaille annetaan ruoka-apua. Esittelijä katsoo, että muutokset vuonna 1999 tehtyyn ruoka-apua koskevaan yleissopimukseen (FAC 1999) ovat merkittäviä askeleita eteenpäin, ja pitää FAC sopimuksen tekemistä myönteisenä. Siksi esittelijä ehdottaa, että parlamentti antaa hyväksyntänsä. FAC sopimuksen tavoitteet ja ruoka-avun periaatteet Euroopan parlamentti tukee täysin FAC sopimuksen tavoitteita ja ruoka-avun periaatteita yleissopimuksen 1 ja 2 artiklan mukaisesti. Se katsoo, että FAC sopimus on tärkeä väline, jonka avulla EU voi pyrkiä kansainvälisellä tasolla humanitaarisen avun politiikkansa tavoitteiden edistämiseen SEUT-sopimuksen 214 artiklan 1 kohdan mukaisesti ja EU:n humanitaarisen ruoka-apupolitiikan mukaisesti. Euroopan parlamentti katsoo, että FAC sopimus antaa EU:lle mahdollisuuden varmistaa, että toteutetaan sellainen 1 FAO News Release, September Strengthening efforts to eradicate hunger, ECOSOC, The Millennium Development Goals Report PE v /9 PR\ doc
7 mahdollisimman tehokas ruoka-apupolitiikka, joka vastaa kaikkein haavoittuvimpien ryhmien ruoka- ja ravintotarpeisiin, joka perustuu objektiivisesti tunnistettuihin tarpeisiin ja jossa otetaan huomioon paikalliset erityisolosuhteet. Samalla noudatetaan täysin humanitaaristen toimien perusperiaatteita ja WTO-velvoitteita. Euroopan parlamentti pitää erittäin tärkeänä, että kaikki FAC sopimuksen kaikki osapuolet noudattavat täysin 17. kesäkuuta 2003 Tukholmassa hyväksyttyjä hyvää humanitaarista apua koskevia periaatteita ja parhaita käytäntöjä. Parlamentti muistuttaa avun antajien ja vastaanottajien sitoumuksesta parantaa kehitysavun tuloksellisuutta soveltaen periaatteita, jotka Taloudellisen yhteistyön ja kehityksen järjestö (OECD) hyväksyi vuonna 2005 avun tuloksellisuudesta annetussa Pariisin julistuksessa. FAC 2012:n ja FAC 1999:n tärkeimmät erot Komission perusteluiden ja komission virkamiesten kanssa käytyjen neuvotteluiden mukaan FAC 2012 eroaa FAC sopimuksesta etupäässä seuraavasti: Euroopan parlamentti tunnustaa merkittävän roolin, joka EU:lla on ollut edistettäessä siirtymää avunantajapohjaisesta järjestelmästä (ylijäämäelintarvikkeiden antaminen käyttöön) edunsaajapohjaiseen välineeseen, jolla tuetaan humanitaarista politiikkaa. Tämä merkitsee siirtymistä tuotepohjaisesta menettelystä monipuolisempiin, tarpeita vastaaviin ja paikallisesti mukautettuihin välineisiin. On tärkeää, että tukikelpoisten toimien luetteloa, jonka avulla kunkin osapuolen vuotuinen vähimmäissitoumus täytetään FAC sopimuksen mukaisesti, on laajennettu (4 artikla ja alueellinen toimintaohjelma 1 ) niin, että se sisältää luontoistuotteiden ohella myös rahasiirrot, kupongit ja ravintoon liittyvät toimet ja erityisesti hoitotarkoituksessa annettavan ravinnon ja täydentävän ravinnon, rikastamisen, vahvistamisen ja mikroravintoaineet. FAC sopimuksessa tunnustetaan, että on tärkeää valmistaa aikaisessa vaiheessa maaperää pitkän aikavälin ratkaisuille toimilla, jotka helpottavat siirtymistä avunannosta ennalleenpalauttamis- ja elvyttämisohjelmiin esimerkiksi vahvistamalla paikallista tuotantoa ja toimeentuloa niin, että vältetään pitkän aikavälin riippuvuus avusta. Siksi tukikelpoisten tuotteiden luetteloa on laajennettu niin, että se sisältää rajallisen määrän tuotteita, jotka auttavat paitsi täyttämään elintarvikkeita koskevia tarpeita myös suojamaan toimeentuloa hätätilanteissa ja varhaisen elpymisen yhteydessä. Se voidaan tehdä esimerkiksi antamalla siemeniä, perustavia maatalouden ja kalastuksen välineitä sekä karjaa maidon ja muun ravinnon saamiseksi. FAC 2012 korostaa entistä enemmän keskustelua, tiedonvaihtoa sekä parhaiden käytäntöjen vaihtoa yleissopimuksen osapuolten kesken riittäviä seuranta- ja arviointityökaluja käyttäen. Näin komiteasta voisi tulla entistä aktiivisempi foorumi ruoka-apupolitiikkaan ja käytäntöön liittyvien avunantajien yhteistyölle 1 Menettelyä ja täytäntöönpanoa koskevien alustavien sääntöjen 25. huhtikuuta 2012 esitetty versio. Vuoden 2012 ruoka-apuyleissopimuksen menettelyä ja täytäntöönpanoa koskevat säännöt hyväksytään uuden ruokaapukomitean ensimmäisessä kokouksessa. PR\ doc 7/9 PE v01-00
8 ja vastavuoroiselle oppimiselle. FAC sopimuksella pyritään lisäämään seurattavuutta ja avoimuutta muihin sidosryhmiin nähden, jotka voidaan kutsua osallistumaan ruokaapukomitean virallisiin tai epävirallisiin kokouksiin ja joita osapuolet kuulevat säännöllisesti. Perustetaan julkiset verkkosivut, joiden nimenomaisena tavoitteena on edistää tiedonvaihtoa sidosryhmien kesken. Julkistamalla osapuolten vuotuiset vähimmäissitoumukset, komitean vuotuinen kertomus ja komitean kokousten päivämäärät, paikat ja tiivistelmät edistetään ulkoista seurattavuutta ja annetaan sidosryhmille mahdollisuus seurata avunantajien toimintaa. Komitean vuosikertomus käsittää yhteenvedon kaikkien osapuolten vuosikertomuksista. Osapuolten yksittäiset vuosikertomukset eivät kuitenkaan ole julkisia. Sopimus on voimassa toistaiseksi, ja se tulee voimaan 1. tammikuuta 2013 edellyttäen, että viisi osapuolta ovat ratifioineet yleissopimuksen 30. päivään marraskuuta 2012 mennessä. FAC sopimus, jonka voimassaolo päättyi 30. kesäkuuta 2012, tehtiin alun perin kolmeksi vuodeksi ja sitä on sen jälkeen jatkettu viidesti. Osapuoli voi ehdottaa yleissopimuksen asianmukaisuuden tarkistamista tai ehdottaa tarkistuksia siihen koska tahansa myöhemmin sen tultua voimaan. On kuitenkin edelleen tiettyjä kohtia, joita esittelijän mielestä on arvioitava uudelleen ja parannettava joko täytäntöönpanon yhteydessä tai yleissopimuksen tulevan tarkistamisen yhteydessä: Valitettavasti FAC 2012 mahdollistaa edelleen sen, että osapuolet voivat esittää ruoka-apuun liittyvän vuotuisen vähimmäissitoumuksensa arvon, määrän tai niiden yhdistelmän avulla. Vaikka EU tukeekin arvon mukaisia sitoumuksia, on odotettavissa, että monet tärkeät avunantajat ilmoittavat sitoumuksensa jatkossakin etupäässä määrien avulla (viljavastaavuus). Se kannustaa avunantajia viivyttämään toimituksia elintarvikkeiden hintojen noustessa. Vaikka elintarvikkeiden hintojen ja humanitaarisen tilanteen välinen yhteys ei olekaan automaattinen, elintarvikkeiden hintoihin liittyvä riski voi siirtyä hätää kärsivien kannettavaksi. Tavoitteena tulee olla siirtyminen järjestelmään, jossa kaikkien osapuolten sitoumukset ilmoitetaan täysin arvon perusteella ja indeksoidaan globaalien elintarvikehintojen avulla. Samoin kuin FAC sopimuksessa FAC 2012 antaa osapuolille edelleen mahdollisuuden antaa 20 prosenttia ruoka-avustaan myynnin tai luoton avulla. EU:n on edelleen kannustettava voimakkaasti ruoka-avun nykyaikaistamista niin, että se perustuu elintarvikeavun toimittamiseen kokonaisuudessaan avustuksina myynnin tai luoton asemesta. Keskipitkällä aikavälillä tavoitteena on oltava avustuksina annettavan ruoka-avun osuuden nostaminen 100 prosenttiin. Parlamentti panee merkille, että osapuolet ovat sitoutuneet varmistamaan, että niiden avun yhteydessä vältetään vahingollinen puuttuminen tuotannon ja kaupan normaaleihin malleihin. EP vaatii, että ruoka-avun vaikutuksia paikalliseen elintarvikkeiden tuotantoon ja markkinoihin seurataan tarkoin ja se otetaan PE v /9 PR\ doc
9 huomioon asianmukaisella tavalla, kun päätetään tehokkaimmista avustuskeinoista ja kun ne pannaan täytäntöön. Euroopan parlamentti kehottaa Euroopan unionia tukemaan komiteaa, jotta se parantaisi koordinointia pitkän aikavälin toimien kanssa maatalouden tuottavuuden ja maaseudulla saatavan elannon parantamiseksi. EU:ssa on pyrittävä saamaan aikaan synergiaa EU:n laajemman kehitysvälineiden kanssa elintarvikkeita ja ravitsemusta koskevien pitkän aikavälin ratkaisujen aikaansaamiseksi, mikä koskee erityisesti kehitysapuvälineen temaattista elintarviketurvaohjelmaa. Ulkoisesti komitea vahvistaisi siteitään muihin elintarviketurvaan liittyviin toimijoihin, kuten maailman elintarviketurvakomiteaan ja globaaliin elintarviketurvaa käsittelevään ryhmään. Euroopan parlamentti pitää hyvin myönteisenä, että rajallinen määrä mahdollisia uusia jäseniä on jo osallistunut FAC sopimusta koskeviin neuvotteluihin. EP kannustaa EU:ta pyrkimään aktiivisesti FAC-sopimuksen jäsenmäärän kasvattamista niin suureksi kuin mahdollista vaarantamatta kuitenkaan sen tavoitteita ja perusperiaatteita. Lisäksi EP kehottaa osapuolia kehittämään mekanismin, joka mahdollistaa hätätiloista kärsivien maiden edustajien aktiivisen osallistumisen, mikä parantaa FAC-sopimuksen legitiimiyttä. Mitä tulee EU:n näkyvyyteen humanitaarisena toimijana, on valitettavaa, ettei anneta mitään EU:n yhteisiä vuotuisia vähimmäissitoumuksia, jotka käsittävät sekä EU:n että jäsenvaltioiden panoksen. Vaikka ymmärretäänkin, että yksittäiset jäsenvaltiot voivat tulla itsenäisesti sopimuksen osapuoliksi ja osallistua näin komitean kokouksiin itsenäisesti, Euroopan parlamentti vetoaa Euroopan unioniin ja jäsenvaltioihin, jotta ne koordinoisivat kantojaan mahdollisimman pitkälle ennen komitean kokouksia ja jotta ne puhuisivat kokouksessa "yhdellä äänellä". Euroopan parlamentti kehottaa EU:ta antamaan vuodelle 2013 kunnianhimoisen vuotuisen vähimmäissitoumuksen yleissopimuksen 5 artiklan mukaisesti ja noudattamaan vuotuisia sitoumuksiaan asianmukaisesti. Lopuksi Euroopan parlamentti pyytää komissiota pitämään parlamentin täysin ajan tasalla sen suhteen, miten EU ja yleissopimukseen liittyneet jäsenvaltiot panevat sitä täytäntöön, ja kehottaa sitä esimerkiksi välittämään näiden vuotuiset kertomukset ja tiedottamaan kehitysyhteistyövaliokunnalle säännöllisesti yleissopimuksen täytäntöönpanosta ja komitean kokouksista erityisesti yleissopimuksen tulevan tarkistuksen yhteydessä. PR\ doc 9/9 PE v01-00